Die boere én die kassie se gunstelingnooi nou van die mark af!
JY LEES NOU Die boere én die kassie se gunstelingnooi nou van die mark af!
Seisoen ná seisoen het die borrelende Nadia Beukes boere gehelp om liefde te vind in die gewilde reeks Boer Soek 'n Vrou.
Op Woensdag 20 Januarie 2016 het kykNET die nuus op sosiale media aangekondig: Dié gunstelingnooi is amptelik van die mark af. Sy en die eiendomsontwikkelaar David de Villiers van Pretoria is verloof. Lees ook: Vyf vrae aan Nadia Beukes
Pas gehoor @NadiaBeukes en @dave_devilliers is verloof! Baie geluk, julle, en geniet die opwinding! @boersoeknvrou — kykNET TV (@kykNETtv) January 20, 2016
In 'n onderhoud met Huisgenoot van 15 Oktober 2015 het Nadia hart oopgemaak oor haar eie sprokie. "Dis belangrik om die liefde 'n kans te gee." En dis presies wat sy gedoen het. Sy en David het mekaar deur gemeenskaplike vriende ontmoet toe sy by Montecasino 'n hoofrol in die musiekblyspel Liefling vertolk het. "Ons vul mekaar goed aan. Ek leer by hom baie van sake en ek dink ek bring weer 'n sagter kant in hom na vore."
Baie baie geluk julle twee! Tonne liefde, LS xx https://t.co/7aM1WI6t9H — Leo G. Smit (@LeoGSmit) January 20, 2016
Huisgenoot het haar in 2014 gevra hoe haar ideale man daar uit moet sien. "Hy moet 'n breë glimlag en 'n glinster in sy oë hê. Ek hou van 'n ware heer wat nog vir my deure sal oopmaak. Hy moet ook goedhartig wees en die geheelbeeld in gedagte hou," was haar antwoord. Lees ook: Nadia gaan die boere se koppe laat draai
As jy jou twitter timeline oopmaak en hierdie spesiale nuus lees!! Baie geluk Nads @NadiaBeukes <3 #indiewolke https://t.co/vVkBYxj4NZ — Almarie du Preez ? (@almarieviraltyd) January 20, 2016
In Januarie 2015 kon sy regmerkies langs hierdie eienskappe maak toe sy en David hul vriendskap verder gevoer het.